
A szolgáltatásban dolgozó könyvtárosok mentális egészségéről

Kulcsszavak: könyvtárosok; könyvtári szolgáltatás; mentálhigiéné; mentális egészség; munkahelyi mentálhigiéné
Munkámban a szolgáltatásban dolgozó könyvtárosokkal foglalkozom, akiknek a mentális egészségére irányul dolgozatom fókusza. Tízéves olvasószolgálati tapasztalattal mertem ezt a témát választani, és az elmúlt évek nehezítéseinek tükrében igencsak aktuálisnak éreztem.
Bevezetésként és a dolgozat megalapozásaként a könyvtárosság hazai gyökereiről írok, kezdve a hazai könyvtárosképzés kialakulásától, a képzés mai helyzetén át (ideértve a mentálhigiéné létét vagy épp nem létét), egészen a könyvtárosok mai helyzetéig és a társadalomban betöltött szerepükig. A COVID-19 és az energia-veszélyhelyzet okozta nehézségekre is rávilágítok, és innen viszem tovább dolgozatom fonalát a könyvtárosok mentálhigiénéje felé.
Felmutatok pár felmérést másoktól, majd saját kutatásom mutatom be, mely kutatást félig strukturált interjúkra alapoztam. Fontos megjegyeznem, hogy a mellékletben szereplő könyvtárostámogató biblioterápiás csoportban tapasztaltak leírása (korábban szerzett biblioterapeuta végzettségem okán) erősen kapcsolódik a dolgozatomhoz.
Záró gondolataimban összegzem a kapott eredményeket.



